《正月念三日以南床劾论去国憩净慈客馆苏税院惠二诗和韵 其二》
宋代·程公许

寄包古刹客过门，煨芋残炉晚未温。万里风尘迷远望，三峰文献接诸孙。

湖山春动饶佳趣，杖履时来共至言。一笑老仙堤柳畔，人间谁怨复谁恩。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。